Star Trek
Star Trek on Gene Roddenberryn luoma tieteisfiktio. Ensimmäistä Star Trek -televisiosarjaa alettiin esittää vuonna 1966, minkä jälkeen samaan fiktiiviseen maailmaan on tehty useita televisiosarjoja, elokuvia ja kirjoja. Star Trek -televisiosarjat sijoittuvat tulevaisuuteen ja yleensä kertovat avaruusmatkoista sekä niillä kohdattavista vaaroista. Star Trek on eräs tieteisfiktion (science fiction, scifi) suosituimpia ja tunnetuimpia brändejä, joka on luonut tai levittänyt yleiseen käyttöön useita fiktiivisiä käsitteitä, kuten esimerkiksi poimuajo, holokansi ja teleportaatio.
Star Trekin alkuperäistä, vuosina 1966–1969 valmistettua televisiosarjaa (Star Trek: The Original Series, ST: TOS, TOS) on seurannut tähän mennessä viisi jatkotelevisiosarjaa ja kolmetoista elokuvaa. Alkuperäisen viisivuotiseksi suunnitellun televisiosarjan tuotanto lopetettiin jo kolmen tuotantokauden jälkeen, koska sen katsojalukujen katsottiin olleen riittämättömät. Vasta jälkikäteen huomattiin, että ohjelma keräsi yleisöä juuri siinä ikähaarukassa, jota mainostajat olivat tavoitelleet.
Animoitua Star Trek -televisiosarjaa (Star Trek: The Animated Series, ST: TAS, TAS) esitettiin vuosina 1973–1974. Ääninäyttelijöinä oli suurin osa alkuperäisen sarjan vakionäyttelijöistä, mutta kaiken kaikkiaan sarja on jäänyt melko tuntemattomaksi, eivätkä kaikki fanit tai käsikirjoittajat laske sen tapahtumia viralliseen Star Trekin historiankirjoitukseen lukuun ottamatta Spockin nuoruusvuosista kertovaa jaksoa "Yesteryear".
Suomessa Kolmoskanava esitti TAS-sarjan alkuperäisen 1960-luvun televisiosarjan perään 1980-luvun lopulla.
Star Trek – uusi sukupolvi (Star Trek: The Next Generation, ST: TNG, TNG, 1987–1994) sijoittuu noin sadan vuoden päähän alkuperäisen sarjan tapahtumista, ja sen luonne poikkeaa huomattavasti alkuperäisen sarjan yksioikoisesta seikkailemisesta. Sarja kertoo edelleen avaruusalus Enterprisen miehistöstä – alus on jo viides samaa nimeä kantava Liiton tähtilaiva. Tärkeimmät henkilöt sarjassa ovat kapteeni Jean-Luc Picard (Patrick Stewart) sekä tiedeupseeri ja komentajakapteeni, androidi Data (Brent Spiner).
Star Trek: Deep Space Nine (ST: DS9, DS9, 1993–1999) alkoi TNG:n tuotannon ollessa vielä käynnissä ja jatkui sen kanssa rinnakkain vuoden ajan. Sarja poikkeaa totutusta kaavasta ja sijoittuu tähtilaivan sijasta Deep Space Nine -nimiselle avaruusasemalle lähellä Bajor-planeettaa. Bajor on toipumassa cardassien miehityksestä, ja Federaatio saapuu paikalle rauhanturvatehtävissä. Syrjäisestä avaruusasemasta tulee kuitenkin tärkeä Federaatiolle, kun läheltä Bajoria löytyy vakaa madonreikä.
Star Trek: Voyager (1995–2001) alkoi TNG:n päätyttyä ja tuotanto jatkui siten rinnan DS9:n kanssa. Sarja sijoittuu jälleen avaruusalukselle, U.S.S. Voyagerille, joka päätyy 70000 valovuoden matkan päähän kotoa toiselle puolelle Linnunrataa ja aloittaa vaarallisen matkansa kohti Maata. Voyagerin miehistö koostuu noin 150 ihmisestä, joista puolet on Tähtilaivaston akatemian käyneitä ja toinen puoli kapinallisia, ja miehistöjen onkin selvittävä erimielisyyksistään selvitäkseen pitkällä matkalla kotiin.
Sarjan päähenkilöksi valittiin Star Trekin historiassa ensimmäistä kertaa nainen, kapteeni Kathryn Janeway (Kate Mulgrew). Sarjan muita päähenkilöitä ovat entinen kapinallisyksikön johtaja, komentaja Chakotay (Robert Beltran), käyttöpäällikkö, puoliklingoni B’Elanna Torres (Roxann Dawson), turvallisuusupseeri, vulkanuslainen Tuvok (Tim Russ), ruorimies Tom Paris (Rober Duncan McNeill), aseman hologrammitohtori (Robert Picardo), aliluutnantti Harry Kim (Garrett Wang) ja lisämatkustajat talaxialainen Neelix (Ethan Phillips) ja ocampa Kes (Jennifer Lien). Borgi Seven of nine (Jeri Ryan) korvasi Kesin neljännellä tuotantokaudella.
Suomessa Nelonen esitti sarjasta 49 ensimmäistä jaksoa 1990-luvulla ja MTV3 Scifi -kanava alkoi esittää sitä elokuun 2008 alussa.
Enterprise-televisosarjaa tehtiin neljä tuotantokautta vuosina 2001–2005. Sarja sijoittuu ajallisesti ennen alkuperäistä 1960-luvun televisiosarjaa ja tapahtuu kymmenen vuotta ennen Yhdistyneiden planeettojen liiton perustamista, ihmiskunnan ottaessa ensiaskeleitaan aurinkokunnan ulkopuolelle (ensimmäinen Enterprise on ihmiskunnan ensimmäinen poimukertoimeen 5 kykenevä alus). Kolmannella esityskaudella sarjan nimi muutettiin Star Trek: Enterpriseksi, mutta se ei parantanut katsojalukuja, jotka olivat pienemmät kuin millään siihenastisella Star Trek -sarjalla. Tämä olikin merkittävin syy sarjan lopettamiseen keväällä 2005.
Suomessa sarjaa esitti MTV3 Scifi keväästä 2009 alkaen arki-iltaisin klo 19.00.
Marraskuussa 2015 julkistettiin uusi televisiosarja Star Trek: Discovery. Sarjan on tarkoitus ilmestyä syksyllä 2017 CBS:n CBS All Access -suoratoistopalvelussa, Netflix-palvelun näyttäessä sen Yhdysvaltojen ulkopuolella. Sarja sijoittuu aikaan ennen alkuperäistä sarjaa ja jälkeen Enterprise-sarjan tapahtumien.
Star Trek: Avaruusmatka (1979) Star Trek II: Khanin viha (1982) Star Trek III: Spockin paluu (1984) Star Trek IV: kotiinpaluu (1986) Star Trek V: The Final Frontier (1989) Star Trek VI – Tuntematon maa (1991) Star Trek – sukupolvet (1994) Star Trek – ensimmäinen yhteys (1996) Star Trek – kapina (1998) Star Trek: Nemesis (2002) Star Trek (2009) Star Trek Into Darkness (2013) Star Trek Beyond (2016)
Star Trek: Enterprise -televisiosarjan ennenaikainen lopettaminen keväällä 2005 sekä vuoden 2002 Star Trek: Nemesis -elokuvan alhainen tuotto laittoivat brändin tulevaisuuden vaakalaudalle. Star Trek -brändin entinen johtohahmo, Rick Berman sanoi vuonna 2006, että Star Trekin tekeminen jätetään tauolle muutamaksi vuodeksi, eikä aio enää olla mukana tuottamassa sarjaa. Marraskuussa 2015 televisiokanava CBS ilmoitti, että aivan uusi Star Trek-sarja alkaa vuonna 2017. Yhdysvalloissa sarja pyörii CBS-kanavan omassa striimauspalvelu All Accessissa ja muualla maailmassa jaksot ovat nähtävissä Netflixissä 24 tunnin sisällä Yhdysvaltain ensi-illasta. Uutta Star Trek-sarjaa työstävät Hannibal-sarjan luojana tunnettu, Star Trek: Voyagerin ja Star Trek: Deep Space Ninen parissa uransa aloittanut Bryan Fuller yhdessä Alex Kurtzmanin kanssa. [1]
Vuonna 2009 ilmestyneen yhdennentoista Star Trek -elokuvan ohjasi J. J. Abrams. Leonard Nimoy nähtiin vanhan Spockin roolissa, ja lisäksi nuorta Spockia näytteli Zachary Quinto. Muissa rooleissa elokuvassa ovat muun muassa nuorta Pavel Chekovia näyttelevä Anton Yelchin sekä nuorta viestintäupseeri Uhuraa esittävä Zoe Saldana. William Shatner ei esiinny elokuvassa.[2] Elokuva aloitti uuden ”aikalinjan” luoden vaihtoehtoisen tulevaisuuden Star Trek -universumiin. Elokuvan jatko-osa Star Trek Into Darkness ilmestyi 2013 ja kolmas osa, Star Trek Beyond, sai ensi-iltansa heinäkuussa 2016.
Kaikki Star Trek -sarjat ja -elokuvat on julkaistu DVD-levyillä. Lisäksi kaikki elokuvat ja alkuperäinen 1960-luvun televisiosarja on julkaistu blu-ray-versioina. Alkuperäinen televisiosarja julkaistiin myös HD-DVD-formaatissa.
Alla on listattu saatavilla olevat Star Trek -kausiboksit ja elokuva-DVD:t sekä lyhyesti kommentoitu mm. niiden suomenkielisen tekstityksen tilannetta. Listatut DVD:t eivät kuitenkaan ole ainoita saatavilla olevia, sillä Star Trekin jaksoista on myös julkaistu erilaisia teemakokonaisuuksia. Kaikki alkuperäisen sarjan jaksot on myös saatavilla R1-julkaisuina kahden jakson paketeissa, jotka julkaistiin ennen kausibokseja.
Elokuvista on ensimmäistä lukuun ottamatta saatavilla kaksi versiota: Yhden levyn versio sekä kahden levyn versio, joka sisältää dokumenttielokuvia, kommenttiraitoja yms. Ensimmäisestä elokuvasta ei ole olemassa kuin kahden levyn ohjaajan versio (Director’s Edition), jolla elokuva ensimmäistä kertaa julkaistaan täydellisenä ja viimeisteltynä. Aiempi teatteriversio ja tv-versio eivät vastanneet ohjaajan toiveita, ja tarina kärsi monilta osin. Director's Edition onkin vastoin yleistä käytäntöä lyhyempi kuin teatteriversio, mutta siitä huolimatta tarinaltaan täydellisempi. Blu-raylla puolestaan julkaistiin ensimmäisen elokuvan teatteriversio.
Star Trek - The Original Series (kolme boksia R1, R2; R2-versiossa suomẹnkielinen tekstitys) Star Trek - The Animated Series (yksi boksi R1, R2; R2-versiossa suomẹnkielinen tekstitys) Star Trek: The Next Generation (seitsemän boksia R1, R2; ei suomẹnkielistä tekstitystä) Star Trek: Deep Space Nine (seitsemän boksia R1, R2; ei suomẹnkielistä tekstitystä) Star Trek: Voyager (seitsemän boksia R1, R2; ei suomẹnkielistä tekstitystä) Enterprise (neljä boksia R1, R2; ei suomẹnkielistä tekstitystä) Star Trek: The Motion Picture (R1DE, R2DE; R2-versiossa suomẹnkielinen tekstitys) Star Trek II: The Wrath of Khan (R1, R1SE, R2, R2SE; R2-versiossa suomẹnkielinen tekstitys) Star Trek III: The Search for Spock (R1, R1SE, R2, R2SE; R2-versiossa suomẹnkielinen tekstitys) Star Trek IV: The Voyage Home (R1, R1SE, R2, R2SE; R2-versiossa suomẹnkielinen tekstitys) Star Trek V: The Final Frontier (R1, R1SE, R2, R2SE; R2-versiossa suomẹnkielinen tekstitys) Star Trek VI: The Undiscovered Country (R1, R1SE, R2, R2SE; R2-versiossa suomẹnkielinen tekstitys) Star Trek: Generations (R1, R1SE, R2, R2SE; R2-versiossa suomẹnkielinen tekstitys) Star Trek: First Contact (R1, R1SE, R2, R2SE; R2-versiossa suomẹnkielinen tekstitys) Star Trek: Insurrection (R1, R1SE, R2, R2SE; R2-versiossa suomẹnkielinen tekstitys) Star Trek: Nemesis (R1, R1SE, R2, R2SE; R2-versiossa suomẹnkielinen tekstitys)
Muita aiheeseen liittyviä maininnan arvoisia DVD-julkaisuja ovat muun muassa:
Nämä ovat Denise Crosbyn (Tasha Yar, Uusi sukupolvi) juontamia dokumentteja Trek-faneista eli trekkereistä.
Mind Meld – Secrets Behind the Voyage of a Lifetime
Mind Meld on Leonard Nimoyn kotitalon puutarhassa kuvattu keskustelu, jossa William Shatner ja Nimoy keskustelevat paitsi Star Trekistä, myös elämänsä hyvistä ja huonoista puolista (avioeroista, päihdeongelmista, jne.)
Star Trek - The Original Series, tuotantokaudet 1–3 Star Trek: The Next Generation, tuotantokaudet 1–7' Star Trek: Enterprise, tuotantokaudet 1–2 Star Trek: The Motion Picture Star Trek II: The Wrath of Khan Star Trek III: The Search for Spock Star Trek IV: The Voyage Home Star Trek V: The Final Frontier Star Trek VI: The Undiscovered Country Star Trek: Generations Star Trek: First Contact Star Trek: Insurrection Star Trek: Nemesis Star Trek Star Trek Into Darkness
Avaruusmatka – Star trek, Suomessa ilmestynyt 15 numeroa vuosina 1974–1975. [3] Star Trek, Suomessa ilmestynyt 7 numeroa vuosina 1981–1982. Star Trek: The Next Generation, Suomessa ilmestynyt 5 numeroa vuosina 1990–1991. [4]
Huumoriyhtye Lapinlahden Linnut teki viihdesarjassa Kuudesti laukeava Star Trekiä parodioivia sketsejä nimellä "Tähtireki". Siinä maapallo on räjähtänyt ja kahdeksan tuhosta selvinnyttä ihmistä yrittää etsiä itselleen uutta kotiplaneettaa. Matkan aikana he ovat kehittäneet uuden kielen, jossa sanoista sanotaan vain ensimmäinen kirjain. Nämä sketsit tekivät tunnetuksi sanonnan EVVK. Star Wreck -nimisiä tieteiselokuvia on ladattu internetistä miljoonia kappaleita. Elokuvien päähenkilönä on omahyväinen, komenteleva Kapteeni Pirk.
Sarjasta on tehty useita videopelejä konsoleille ja tietokoneille sisältäen strategia-, toiminta- ja roolipelejä.
Star Trek: 25th Anniversary Star Trek: Armada Star Trek: Armada II Star Trek: Judgment Rites Star Trek Voyager: Elite Force Star Trek: Voyager Elite Force: Virtual Voyager Star Trek: Online
Transclusion error: {{En}} is only for use in File namespace. Use {{lang-en}} or {{en icon}} instead. Transclusion error: {{En}} is only for use in File namespace. Use {{lang-en}} or {{en icon}} instead.
* Luokka:Seulonnan keskeiset artikkelit